Euroopa Liidu Teataja L 283 , 27/10/2001 Lk 0012 - 0013



Komisjoni määrus (EÜ) nr 2106/2001, 26. oktoober 2001, millega peatatakse ja avatakse teatavate Lätist pärit töödeldud põllumajandustoodete impordi Euroopa Ühenduse tariifikvoodid ja muudetakse määrust (EÜ) nr 1477/2000 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 6. detsembri 1993. aasta määrust (EÜ) nr 3448/93, millega sätestatakse põllumajandussaaduste töötlemisel saadud teatavate kaupadega kauplemise kord, [1] viimati muudetud määrusega (EÜ) nr 2580/2000, [2] eriti selle artikli 7 lõiget 2, võttes arvesse ühelt poolt Euroopa ühenduste ja nende liikmesriikide ning Läti Vabariigi vahel sõlmitud assotsieerumislepingu [3] protokolli 2, eriti selle artikleid 1 ja 2, ning arvestades järgmist: (1) Komisjoni määrusega (EÜ) nr 2906/2000 [4] on 2001. aastaks avatud Lätist pärit toodete ühendusse importimisel kohaldatavad tariifikvoodid. (2) Komisjoni määrusega (EÜ) nr 1477/2000, [5] muudetud määrusega (EÜ) nr 1700/2001, [6] sätestatakse nõukogu määrusega (EÜ) nr 3448/93 hõlmatud kaupade ühendusse importimisel alates 1. juulist 2000 Euroopa lepingute alusel kohaldatavad vähendatud põllumajanduskomponendid ja täiendavad tollimaksud. (3) EL–Läti assotsiatsiooninõukogu 2. oktoobri 2001. aasta otsusega nr 7/2001 on muudetud Euroopa lepingu protokolli 2. Kõnealuse otsusega muudetakse tariifikvootide mahtu ning vähendatud põllumajanduskomponentide ja täiendavate tollimaksude arvutamise süsteemi. Kõnealune otsus jõustub 1. detsembril2001. (4) Määrusega (EÜ) nr 2906/2000 avatud kvootide kohaldamine tuleks peatada ning avada uued protokolli 2 I lisaga ettenähtud aastakvoodid. Kuna kõnealuseid kvoote ei saa avada enne 1. detsembrit 2001, tuleks neid aastaks 2001 vähendada võrdeliselt juba möödunud ajavahemikuga. Samas tuleks tunnistada kehtetuks määruses (EÜ) nr 1477/2000 sätestatud vähendatud põllumajanduskomponendid ja täiendavad tollimaksud. (5) Komisjoni 2. juuli 1993. aasta määrusega (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, milles kehtestatakse ühenduse tolliseadustik, [7] viimati muudetud määrusega (EÜ) nr 993/2001, [8] kodifitseeritakse vabasse ringlusse lubamise deklaratsioonide vastuvõtmise kuupäevade järjekorras kasutatavate tariifikvootide haldamiseeskirjad. (6) Käesoleva määrusega ettenähtud meetmed on kooskõlas I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2906/2000 III lisaga avatud tariifikvootide kohaldamine peatatakse alates 1. detsembrist 2001. Käesoleva määruse lisas sätestatud ühenduse tariifikvoodid Lätist pärit toodetele avatakse igal aastal ajavahemikuks 1. jaanuar – 31. detsember. Aastaks 2001 avatakse tariifikvoodid ajavahemikuks 1.–31. detsember 2001. Artikkel 2 Määruse (EÜ) nr 1477/2000 artikli 2 kaheksas lõik ning XVII lisa ja XVIII lisa jäetakse välja. Artikkel 3 Artiklis 1 osutatud ühenduse tariifikvoote haldab komisjon vastavalt määruse (EMÜ) nr 2454/93 artiklite 308a–308c sätetele. Artikkel 4 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. detsembrist 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. oktoober 2001 Komisjoni nimel komisjoni liige Erkki Liikanen [1] EÜT L 318, 20.12.1993, lk 18. [2] EÜT L 298, 25.11.2000, lk 5. [3] EÜT L 26, 2.2.1998, lk 3. Muudetud protokolliga, millega kohandatakse Euroopa lepingu kaubandusaspekte (EÜT L 317, 10.12.1999, lk 3). [4] EÜT L 336, 30.12.2000, lk 54. [5] EÜT L 171, 11.7.2000, lk 44. [6] EÜT L 231, 29.8.2001, lk 6. [7] EÜT L 253, 11.10.1993, lk 1. [8] EÜT L 141, 28.5.2001, lk 1. -------------------------------------------------- LISA Lätist pärit toodete ühendusse importimise soodustariifikvoodid Jrk-nr | CN-kood | Kirjeldus | Kvoodi maht aastas (tonnides) | Kvoodi piires kohaldatav tollimaksumäär | 2001 | 2002 ja edaspidi | 1 | 2 | 3 | 4 | 5 | 6 | 09.6535 | ex170490 | Muud suhkrukondiitritooted, v.a CN-koodi 1704 90 10 alla kuuluv lagritsaekstrakt | 83 | 1 000 | Tollimaksuvabastus | 09.6536 | 180631180632180690 | Šokolaaditooted | 167 | 2 000 | 09.6537 | 1901901119019019 | Linnaseekstrakt | 47 | 560 | 19019099 | Muud toiduained | 09.6538 | 190530 | Magusad küpsised; vahvlid ja lehtvahvlid | 47 | 560 | 09.6513 | 210500 | Jäätis ja muu toidujää, kakaoga või ilma | 83 | 1 000 | 09.6545 | 21069098 | Muud toiduained, mujal nimetamata | 133 | 1 600 | 09.6546 | 24022090 | Sigaretid, mis sisaldavad tubakat, kuid ei sisalda nelgiõli | 83 miljonit ühikut | 1 000 miljonit ühikut | 15 % enamsoodustusrežiimi tollimaksust | --------------------------------------------------